CELEX: 62021TN0293
Language: lt
Date: 2021-05-25 00:00:00
Title: Byla T-293/21: 2021 m. gegužės 25 d. pareikštas ieškinys byloje Muschaweck / EUIPO – Conze (UM)

2021 7 12   
            
            
               LT
            
            
               Europos Sąjungos oficialusis leidinys
            
            
               C 278/67
            
         
      2021 m. gegužės 25 d. pareikštas ieškinys byloje Muschaweck / EUIPO – Conze (UM)
      
      (Byla T-293/21)
      (2021/C 278/91)
      Kalba, kuria surašytas ieškinys: vokiečių
      
         Šalys
      
      
         Ieškovė: Ulrike Muschaweck (Miunchenas, Vokietija), atstovaujama advokato C. Konle
      
         Atsakovė: Europos Sąjungos intelektinės nuosavybės tarnyba (EUIPO)
      
         Kita procedūros Apeliacinėje taryboje šalis: Joachim Conze (Miunchenas)
      
         Su procedūra EUIPO susijusi informacija
      
      
         Prekių ženklo, dėl kurio kilo ginčas, savininkė: kita procedūros Apeliacinėje taryboje šalis.
      
         Prekių ženklas, dėl kurio kilo ginčas: žodinis Europos Sąjungos prekių ženklas UM – Europos Sąjungos prekių ženklas Nr. 9 305 731.
      
         Procedūra EUIPO: registracijos panaikinimo procedūra.
      
         Ginčijamas sprendimas: 2021 m. kovo 15 d. EUIPO antrosios apeliacinės tarybos sprendimas byloje R 2260/2019-2.
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti ginčijamą sprendimą ir 2019 m. rugpjūčio 6 d. Anuliavimo skyriaus sprendimą, kiek juose nustatyta, kad Europos Sąjungos prekių ženklo Nr. 9 305 731 registracija lieka galioti kitoms paslaugoms, o būtent:
                  44 klasė: medicinos paslaugoms išvaržų chirurgijos srityje,
               
            
                  —
               
               
                  visiškai patenkinti prašymą panaikinti Europos Sąjungos prekių ženklo Nr. 9 305 731 registraciją,
               
            
                  —
               
               
                  nuo 2017 m. birželio 20 d. panaikinti Europos Sąjungos prekių ženklo Nr. 9 305 731 registraciją visoms šioms prekėms ir paslaugoms:
                  10 klasė: chirurgijos, medicinos, stomatologijos ir veterinarijos aparatai ir instrumentai; rankų ir kojų protezai, akių ir dantų protezai; ortopedijos gaminiai; žaizdų siuvimo medžiagos;
                  41 klasė: švietimas ir pramogos; mokymai; pramogos; sporto ir kultūriniai renginiai; visų nurodytų paslaugų teikimas medicinos srityje;
                  42 klasė: mokslo ir technologijų paslaugos ir su jomis susiję tyrimai ir projektavimas; pramoniniai moksliniai tyrimai ir analizė; kompiuterinės technikos ir programinės įrangos kūrimas ir tobulinimas; visų nurodytų paslaugų teikimas medicinos srityje;
                  44 klasė: medicininės ir veterinarinės priežiūros paslaugos, asmenų ir gyvūnų sveikatos ir grožio priežiūra; paslaugos žemės ūkyje, sodininkystėje ir miškininkystėje,
               
            
                  —
               
               
                  priteisti iš EUIPO bylinėjimosi išlaidas.
               
            
         Pagrindai, kuriais remiamasi
      
      
                  —
               
               
                  Ginčijamame sprendime padaryta procedūrinė teisės klaida: kitai šaliai nebuvo tinkamai atstovaujama; prekių ženklo savininkas pavėluotai pateikė savo pastabas.
               
            
                  —
               
               
                  Ginčijamame sprendime padaryta esminė teisės klaida: pradinis prekių ženklo savininkas nedavė sutikimo dėl prekių ženklo naudojimo; Europos Sąjungos prekių ženklas UM nebuvo naudojamas iš tikrųjų; Europos Sąjungos prekių ženklas UM buvo naudojamas su papildomu elementu „Dr. Muschaweck“.